شه‌فه‌ق نيوز/ رووژنامه‌ى "عه‌كاز" سعودى باس له‌وه‌ كرد فراكسيۆنه‌يل په‌رله‌مانى ده‌سكردنه‌سه‌ جموجويل و په‌يوه‌نديكردن وه‌ موقته‌دا سه‌در سه‌ركرده‌ى ره‌وت سه‌درى له‌ هه‌وڵيگ وه‌خاتر وساننه‌وه‌ى خوه‌ينيشانداينه‌يل مليۆنى دژ حكومه‌ت ئيسه‌ى عادل عه‌بدولمه‌هدى.
رووژنامه‌گه‌ له‌ شماره‌ى ئمڕووى هه‌واڵيگ بڵاوكرد وه‌ ئه‌وه‌گ فراكسيۆنه‌يل په‌رله‌مانى ده‌سكردنه‌سه‌ په‌يوه‌نديكردن فراوانيگ وه‌ل سه‌در له‌وه‌ر ئه‌وه‌گ قه‌ناعه‌ت وه‌پى بارن ئه‌را وساننه‌وه‌ى خوه‌ينيشانداينه‌يل له‌وه‌ر مه‌ترسى تێكچگن بارودوخه‌گه‌و كه‌فتنه‌وه‌ى جه‌نگ ناونى حزبه‌يل شيعه‌.
جى باسه‌، ئى كاريشه‌ له‌وه‌ختيگه‌ لايه‌نگره‌يل ره‌وت سه‌درى و لايه‌نگره‌يل ره‌وت حكمه‌ وه‌ سه‌رۆكايه‌تى عه‌مار حه‌كيم ئاماده‌ن ئه‌را ئه‌وه‌گ رووژ جومعه‌ى ئاينده‌ خوه‌ينشانداين ئه‌نجام بيه‌ن دژ كاره‌يل حكومه‌ت.
